PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 161, el. p. soc.rupyba@prienai.lt.

Duomenys kaupiami ir saugomi Juridinių asmenų registre, kodas 288742590

______________________________________________________________________________________________

Prienų rajono savivaldybės tarybai

SPRENDIMO „DĖL NEKILNOJAMOJO TURTO, ESANČIO SODŲ G. 18-8, PAKUONYJE, PRIENŲ R. SAV., PIRKIMO NESKELBIAMŲ DERYBŲ BŪDU“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Pirkti neskelbiamų derybų būdu nekilnojamąjį turtą – butą/patalpą-butą, esantį Sodų g. 18-8, Pakuonyje, Prienų r. sav.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, kuris nustato, kad vienas iš savivaldybės turto įgijimo būdų yra pagal sandorius; Lietuvos Respublikos viešųjų pirkimų įstatymo 6 straipsnio 1 punktu, kuris nustato, kad įstatymo reikalavimai netaikomi žemės, esamų pastatų ar kitų nekilnojamųjų daiktų, kaip jie apibrėžiami Lietuvos Respublikos civilinio kodekso 1.98 straipsnio 2 dalyje, įsigijimui arba nuomai bet kokiomis finansinėmis priemonėmis ar teisių į šiuos daiktus įsigijimui, šių pirkimų tvarką nustato Lietuvos Respublikos Vyriausybė; Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 10.1 papunkčiu, kuris reglamentuoja, kad pirkimas neskelbiamų derybų būdu gali būti atliekamas motyvuotu komisijos arba už pirkimo vykdymą atsakingo asmens sprendimu, jeigu iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.

Laukiami rezultatai:

Privataus turto pirkimas Prienų rajono savivaldybės socialinio būsto poreikiams tenkinti. Trijų kambarių butą numatoma įsigyti Prienų rajono savivaldybės nuosavybėn. Prienų rajono savivaldybė gali įsigyti nekilnojamąjį turtą savarankiškosioms funkcijoms vykdyti. Lietuvos Respublikos vietos savivaldos įstatymo 6 straipsnio 15 punkte nustatyta, kad viena iš savarankiškųjų savivaldybės funkcijų yra paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo (toliau – Įstatymas) nustatyta tvarka.

Planuojamas įsigyti trijų kambarių butas bus naudojamas Prienų rajono savivaldybės socialinio būsto fondo plėtrai. Įstatymo 14 straipsnio 4 punkte numatyta, kad socialinio būsto fondo plėtra vykdoma statant naujus arba rekonstruojant ir pritaikant būsto paskirčiai esamus pastatus, perkant ar kitokiu būdu įsigyjant gyvenamuosius namus, jų dalis, butus, ne trumpesniam kaip 5 metų laikotarpiui išsinuomojant fiziniams ar juridiniams asmenims priklausančius būstus.

Šiuo metu Socialinės paramos šeimai informacinėje sistemoje sudarytame Prienų rajono Asmenų ir šeimų, turinčių teisę į paramą būstui išsinuomoti, sąraše 13 šeimų, auginančių tris ar daugiau vaikų ir (ar) vaikų, kuriems nustatyta nuolatinė globa.

Lėšų poreikis ir šaltiniai:

Butui, esančiam Sodų g. 18-8, Pakuonyje, Prienų r. sav., įsigyti bus naudojamos Prienų rajono savivaldybės biudžeto lėšos.

Kiti sprendimui priimti reikalingi pagrindimai, skaičiavimai ar paaiškinimai.

Sprendimo projektas parengtas remiantis nekilnojamojo turto pirkimo ekonominiu ir socialiniu pagrindimu, patvirtintu 2023 m. spalio 13 d. Prienų rajono savivaldybės administracijos direktoriaus įsakymu Nr. A3-720 „Dėl nekilnojamojo turto, esančio Sodų g. 18-8, Pakuonyje, Prienų r. sav., pirkimo ekonominio ir socialinio pagrindimo patvirtinimo“.

Lyginamasis variantas:

Nėra.

PRIDEDAMA. Nekilnojamojo turto pirkimo ekonominis ir socialinis pagrindimas, patvirtintas 2023 m. spalio13 d. Prienų rajono savivaldybės administracijos direktoriaus įsakymu Nr. A3-720 „Dėl nekilnojamojo turto, esančio Sodų g. 18-8, Pakuonyje, Prienų r. sav., pirkimo ekonominio ir socialinio pagrindimo patvirtinimo“, 1 lapas.

Skyriaus vedėja	Sandra Mekionienė